CELEX: 31981D0189
Language: el
Date: 1981-03-26 00:00:00
Title: 81/189/ΕΟΚ: Απόφαση τού Συμβουλίου τής 26ης Μαρτίου 1981 περί καθορισμού τών λεπτομερειών συλλογής πληροφοριών γιά τίς δραστηριότητες τών μεταφορέων πού συμμετέχουν στίς θαλάσσιες μεταφορές τακτικών γραμμών μεταξύ τών Κρατών μελών καί τής Άπω Ανατολής

Avis juridique important

|

31981D0189

81/189/ΕΟΚ: Απόφαση τού Συμβουλίου τής 26ης Μαρτίου 1981 περί καθορισμού τών λεπτομερειών συλλογής πληροφοριών γιά τίς δραστηριότητες τών μεταφορέων πού συμμετέχουν στίς θαλάσσιες μεταφορές τακτικών γραμμών μεταξύ τών Κρατών μελών καί τής Άπω Ανατολής  

Επίσημη Εφημερίδα αριθ. L 088 της 02/04/1981 σ. 0032 - 0033 Ισπανική ειδική έκδοση: Κεφάλαιο 07 τόμος 3 σ. 0011  Πορτογαλική ειδική έκδοση : Κεφάλαιο 07 τόμος 3 σ. 0011 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 26ης Μαρτίου 1981  περί καθορισμού των λεπτομερειών συλλογής πληροφοριών για τις δραστηριότητες των μεταφορέων που συμμετέχουν στις θαλάσσιες μεταφορές τακτικών γραμμών μεταξύ των Κρατών μελών και της Άπω Ανατολής  (81/189/EOK)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 84 παράγραφος 2,  το σχέδιο αποφάσεως που υποβλήθηκε από την Επιτροπή,  Εκτιμώντας:  ότι το άρθρο 2 της αποφάσεως 80/1181/ΕΟΚ του Συμβουλίου της 4ης Δεκεμβρίου 1980 περί τροποποιήσεως και συμπληρώσεως της αποφάσεως 79/4/ΕΟΚ περί συλλογής πληροφοριών για τις δραστηριότητες των μεταφορέων που συμμετέχουν στις ναυτιλιακές μεταφορές τακτικών γραμμών σε ορισμένες περιοχές εκμεταλλεύσεως (1) προβλέπει ότι τα Κράτη μέλη προβαίνουν σε συλλογή πληροφοριών σχετικά με τις μεταφορές μεταξύ των Κρατών μελών και της Άπω Ανατολής και ότι οι λεπτομέρειες αυτής της συλλογής πληροφοριών θα θεσπισθούν από το Συμβούλιο, το αργότερο μέχρι τις 31 Μαρτίου 1981,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Από την 1η Ιουλίου 1981 μέχρι την 31η Δεκεμβρίου 1982, κάθε Κράτος μέλος συλλέγει τις πληροφορίες που αναφέρονται στο παράρτημα Ι, όσον αφορά τις θαλλάσιες μεταφορές τακτικών γραμμών μεταξύ του Κράτους αυτού και καθεμιάς από τις χώρες που αναφέρονται στο παράρτημα II. Οι πληροφορίες κάθε εξαμήνου διαβιβάζονται το ταχύτερο στην Επιτροπή και οπωσδήποτε όχι αργότερα από τρείς μήνες μετά τη λήξη της περιόδου στην οποία αναφέρονται.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 26 Μαρτίου 1981.  Για το Συμβούλιο  Ο Πρόεδρος  D. S. TUIJNMAN  (1) ΕΕ αριθ. L 350 της 23. 12. 1980, σ. 44.  ΠΑΡΑΡΤΗΜΑ  ΠΛΗΡΟΦΟΡΙΕΣ ΠΡΟΣ ΣΥΛΛΟΓΗ  1. Τακτικές γραμμές που λειτούργησαν  α) Όνομα εταιρείας και υπηρεσίας, και σημαία των χρησιμοποιουμένων πλοίων·  β) εξυπηρετούμενες χώρες της Άπω Ανατολής (βλ. παράρτημα ΙΙ)·  γ) συμμετοχή ή όχι σε διάσκεψη.  2. Μεταφερθέν φορτίο τακτικών γραμμών  α) Σημαία·  β) ενδιαφερόμενη χώρα της Άπω Ανατολής·  γ) συνολικό φορτίο τακτικών γραμμών που μεταφέρθηκε από τη χώρα φορτώσεως, καταγωγής, ή αποστολής, εν σχέσει προς την εισερχόμενη εμπορευματική κίνηση, και προς τη χώρα εκφορτώσεως ή/καί προορισμού, εν σχέσει προς την εξερχόμενη εμπορευματική κίνηση, εκφραζόμενο σε τόνους βάρους·  δ) συνολικός αριθμός εμπορευματοκιβωτίων (σε TEU) ή/καί συνολικό βάρος εμπορευμάτων στα εμπορευματοκιβώτια που μεταφέρθηκαν από τη χώρα φορτώσεως, καταγωγής ή αποστολής, εν σχέσει προς την εισερχόμενη εμπορευματική κίνηση, και προς τη χώρα εκφορτώσεως ή/καί προορισμού, εν σχέσει προς την εξερχόμενη εμπορευματική κίνηση.  3. Πληροφορίες για το ύψος των ναύλων  Τα Κράτη μέλη καταβάλλουν κάθε δυνατή προσπάθεια για την παροχή πληροφοριών σχετικά με το ύψος των ναύλων.  4. Πηγές πληροφοριών και μεθοδολογία  Οι εκθέσεις αναφέρουν τις πηγές των πληροφοριών που συλλέχθηκαν και τη μεθοδολογία που χρησιμοποιήθηκε.  ΠΑΡΑΡΤΗΜΑ ΙΙ  ΚΑΤΑΛΟΓΟΣ ΧΩΡΩΝ  Ιαπωνία  Εθνικιστική Κίνα  Χόνγκ Κόνγκ  Μαλαισία  Σιγκαπούρη  Δημοκρατία της Κορέας  Φιλιππίνες  Ταϋλάνδη